Amikor a tudósok először megérkeztek Ngogóba,
csimpánzok egy fejlett csoportját fedezték fel.
Az évtizedek során ez a csoport
a valaha ismert legnagyobb csimpánz- társadalommá nőtte ki magát.
Bővítették területüket,
uralták az erdőt,
és birodalmat építettek.
De rivalizálás alakult ki, és a birodalom megosztottá vált.
Egy kicsi, de erős hímcsapat elszakadt, és saját csoportot alakított.
Ők lettek
a nyugatiak.
Az évekig együtt élő csimpánzok
ellenségekké váltak.
Mostanára pedig…
a rivalizálásuk halálossá vált.
A CSIMPÁNZOK BIRODALMA
NGOGO KÖZPONTI TERÜLETE
Még csak pár napja,
hogy a központi csimpánzok
holtan találták Pork Pie-t.
Nem tudjuk, mit fognak fel a csimpánzok a halálból,
vagy hogy gyászolnak-e.
De Pork Pie elvesztése egyértelműen hatással volt rájuk.
A központi csoport csimpánzai számára a világ veszélyesebbé vált.
Christine kölyke kilenc hónapos.
Amikor megszületett,
a nővérét, Nadine-t elhanyagolták.
Most már egy kicsit idősebb,
és kezd kialakulni a személyisége,
így már ő is hozzátehet Nadine életéhez.
Nem csak nővérek.
Egymás legjobb barátai is.
Ngogóban akkor a legtöbb az élelem,
amikor a csillagalmafa gyümölcsöt hoz.
És ez összehozza a csimpánzokat.
Jackson még mindig nyomás alatt van.
Abrams visszatért a helyére, de nem adja fel.
Jacksonnak emlékeztetnie kell mindenkit, ki a főnök.
Míg Jackson otthon az erejét fitogtatja,
más csimpánzok őrt állnak a nyugati határon…
éberen figyelve az új veszélyre.
Itt van Abrams.
És több más felnőtt hím is.
Azt azonban nem tudhatják, hogy a nyugatiak mikor csapnak le újra.
Egy alfa-hím élete nem könnyű.
Mégis vannak előnyei.
Általában minél magasabb rangú egy csimpánz,
annál több lehetősége van a párzásra.
Az ivarérett nőstények, mint Bartoli is,
általában öt-hat évente hoznak világra utódot.
Bartoli fia, Herzog, már hatéves.
Bartoli készen áll az újabb vemhességre.
Jacksonnál sokkal rosszabbat is kifoghat.
De óvatosnak kell lennie.
Jackson nagy, hatalmas
és kiszámíthatatlan.
Biztosítania kell a biztonságukat Herzoggal…
illetve azt, hogy Jackson nyugodt marad.
Herzog zavarosnak találja az egészet.
De fiatal csimpánzként közel kell maradnia az anyjához.
Bármit is tesz az anyja.
Jackson megteszi a lépést.
Egy ággal integetve
arra kéri Bartolit, hogy kövesse…
és párosodjon vele.
És Bartoli kaphatónak tűnik rá.
Herzog megpróbálja félbeszakítani.
De már túl késő.
Jackson megkapta, amit akart.
És Bartoli is.
De fárasztó nap volt.
A nőstény csimpánzok több hímmel párosodnak.
Így nincs garancia rá,
hogy Jackson lesz Bartoli kicsinyének apja.
Mindenesetre jók az esélyei.
Mert már korábban is megtörtént.
Bár Jackson nem tudja,
Herzog az ő fia.
A csimpánzok nem mindig azért vadásznak, mert éhesek.
Valójában általában az ellenkezője igaz.
Sokkal többet vadásznak, ha jól tápláltak és tele vannak energiával.
Amikor a csillagalmafa terem,
a vadászatot túlzásba viszik.
A csimpánzok nem kímélik az erőforrásaikat,
és nem foglalkoznak az élelem jellegével.
Ennyi gyilkolás közepette
a hús megosztása erősen hatalmi kérdés.
Jackson számára ez a nagy bóbitásantilop esélyt ad pozíciója erősítésére azáltal,
hogy megosztja a szövetségeseivel.
Ma egy másik magas rangú hímet részesít előnyben.
Petersont.
De ugyanilyen fontos, hogy kit zár ki mindebből.
Wilson egy feltörekvő fiatal hím.
Erős
és ambiciózus.
Jackson őt nem veszi be.
És ezt ő rosszul veszi.
A hímek agresszívak lehetnek a hús tekintetében,
és a nőstényeknek óvatosan kell viselkedniük.
Christine is akar a húsból.
És hajlandó vállalni a kockázatot.
Wilson körültekintően figyel.
Christine megkapta, amiért jött.
De nem biztos, hogy megtarthatja.
Wilson kitölti a csalódottságát.
Szerencsére a kölyök nem sérült meg.
Ezzel együtt Christine-nek biztonságba kell vinnie őt.
Ez az erdőnek egy csendes része,
távol a csoport nagy részétől.
Christine mégsincs egyedül.
Gus nem tudja megvédeni egy Wilson-kaliberű csimpánztól,
de legalább vigasztalhatja…
Christine-t és a családját.
Abrams visszavonult egy időre Jacksonnal szemben.
Jacksont erős szövetségesek támogatják.
Viszont Abrams nélkülözi a támogatókat.
De van itt egy másik ambiciózus, fiatal csimpánz, aki neheztel Jacksonra.
Ez egy erőteljes szövetség kezdete lehet.
Egyelőre Abrams és Wilson
társul egy csapat hímhez, hogy nyugatra induljanak őrjáratra.
Jackson nincs velük.
Bármennyire is hatalommal bír a saját területén,
Jackson fél a nyugati területtől.
Nyugaton nőtt fel,
és hosszú évekig szövetségben állt a nyugatiakkal.
Ám amikor a csoport szétvált, ő elhagyta őket,
hogy a nagyobb központi csoport alfája lehessen.
A konfliktus kitörésekor a nyugati hímek Jacksont vették célba.
Élve el tudott menekülni,
de még mindig őrzi a sebhelyeket.
A nyugatiak veszélyt jelentenek a központi hímekre,
ám Jacksonra neheztelnek is.
Ő pedig a mai napig fél tőlük.
NYUGATI HATÁRVIDÉK
A határvidék tele van csillagalmafával.
A nyugatiak egyre több időt töltenek itt táplálkozással,
és Pork Pie megölése után magabiztossá váltak.
És vannak csimpánzok a csoportban, akik itt nem állnak meg.
Rollins és Damien mindig nagyobb területet akarnak.
A nyugati hímek egyre erősebbek.
Folyamatosan fitogtatják az erejüket.
A nyugatiak felkészülnek a támadásra.
Ennek pedig Richmond áll a középpontjában.
Már nem alfa, de még mindig az a majom, akitől félni kell.
Bergl újra egészséges.
És nem csak ebben javult a helyzete.
Rendszeresen kurkásszák egymást Garrisonnal, aki jó hatással van rá.
És elkezdett köteléket kialakítani a nyugati járőrökkel is.
A birkózás jó erőpróba.
Ezáltal Rollins és Damien felmérhetik Bergl erejét is.
A nyugatiaknak kell a csapatuk minden tagja.
Ha meg akarják szerezni ezt a területet,
a központiakat a saját területükön kell megtámadniuk
és el kell innen űzniük.
Ehhez sokan kellenek.
Tehát nagy számban indulnak neki, hímek és nőstények együtt.
Bartoli és Herzog a határvidék közelében vannak,
és élvezik a nyugalmat távol Jacksontól és a többi hímtől.
Ami nagyon kell is.
De Bartoli nem tudja, mi vár rá.
Ha elkapják őket,
megölhetik Herzogot.
Egy nyugati hím felkergeti Bartolit a lombkoronába.
Herzogot és őt elválasztották.
De Herzog nem hagyja el az anyját.
Megpróbálja megvédeni.
Felkeltette a támadók figyelmét.
De most mindketten csapdába estek a lombkoronában…
a nyugati hímek kegyelmére utalva.
A nyugatiak mégsem támadnak.
Továbbmennek.
A nyugatiak nem egy magányos családot keresnek.
Bartoli és Herzog
együtt iszkolnak el.
A nyugatiak egyre jobban behatolnak a központi részre.
Néhány csimpánz habozni kezd.
Carson számára túl nagy a kockázat.
És számára E.O. biztonsága az első.
Sok nőstény és fiatal csimpánz
visszafordul a valódi csata veszélye miatt.
És Joya úgy dönt, hogy követi a hazainduló Carsont.
Egy Bergl-kaliberű csimpánznak is hátra kellene maradnia.
Ő még túl fiatal és túl kicsi.
Ám Bergl marad.
Az önbizalma növekedett.
És a konfliktus a vérében van.
Bár egyikük sem tudja…
ő valójában Rollins fia.
A nyugati hímek mélyen behatoltak a központi területre.
És érzékelik ellenségeik közelségét.
A központi csimpánzokon már korábban is rajtaütöttek.
De most nem így lesz.
Most készen állnak.
Amikor két nagy csoport találkozik egymással,
az eredmény mindig kiszámíthatatlan.
A nyugatiak támadnak.
És a központiak szembeszállnak velük.
Bergl a csata sűrűjében van.
A nyugatiak visszaszorítják a központiakat.
De néhány csimpánz még mindig nem csatlakozott a harchoz.
Ha a központi csoport visszavág,
arra most kerül sor, amikor az alfájuk mögöttük van.
Jackson szembekerül a régi riválisaival.
Azokkal, akik néhány éve megpróbálták megölni.
Jackson nem mutat félelmet.
És a csoportja felsorakozik mögötte.
A nyugatiakat visszaszorították.
És most visszavonulnak.
A központiak távol tartották riválisaikat.
De Jackson megsérült a csatában.
Védte a területét.
De vajon milyen áron?
A feliratot fordította: Kolontár Elvira